
讬讻讜诇 讬注诇讛 讗讚诐 诪注砖专 讘讬讚讜 讘讝诪谉 讛讝讛. 讜讬讗讻诇谞讜 讘诇讗 驻讚讬讜谉 讚拽讚讜砖讛 (. 讬专讜砖诇讬诐) 诇讗 讘讟诇讛 诇注谞讬谉 诪注砖专讜转: 讜诇讬诪讗 诪爪讜讛 讻讜'. 驻讬专讜砖 砖讻谉 讟注讜谞讬谉 拽专讬讗讛 诇诪爪讜讛 拽讜讚诐 砖讬讗讻诇 讘讻讜专讬诐 讜诪注砖专 砖谞讬 讗讜讻诇讬谉 讗讜转讜 讘诇讗 砖讜诐. 拽专讬讗讛 讜诪讛 砖拽讜专讬谉 诇诪注砖专 讘砖谞讛 砖诇讬砖讬转 讛讬讛 讜讗讝 诇讗 讛讬讛 谞讜讛讙 讻诇诇 诪注砖专 砖谞讬: 诪讛 诇讛爪讚 讛砖讜讛 砖讘讛谉 砖讻谉 讬砖 讘讛谉 爪讚 诪讝讘讞. 讜讬砖 诇诪驻专讱 砖讻谉 讗住讜专讬诐 诇讝专讬诐 讻讚驻专讬讱 专讘讛 诇注讬诇. 讜讛讗 讚讗诪专 讘讘专讬讬转讗 讘讻讜专讬诐 讬讜讻讬讞讜 爪''诇 讚诪讬讬专讬 讘讘讻讜专讬诐 砖讛讜驻专砖讜 讘驻谞讬 讞讜专讘谉 讛讘讬转 讚讗诐 讛讜驻专砖讜 讗讞专 讛讘讬转 讗讬谞谉 拽讚讜砖讬谉 讻诇诇 讜讞讜诇讬谉 讛谉 讚转谞谉 驻专拽 砖谞讬. 讚讘讻讜专讬诐 讬砖 讘转专讜诪讛 讜诪注砖专 诪讛 砖讗讬谉 讻谉 讘讘讻讜专讬诐 砖讛转专讜诪讛 讜讛诪注砖专 讗讜住专讬谉 讜讬砖 诇讛诐 砖讬注讜专 讜谞讜讛讙讬谉 讘讻诇 讛驻讬专讜转 讘驻谞讬 讛讘讬转 讜砖诇讗 讘驻谞讬 讛讘讬转 讜讘讻讜专讬诐 讗讬谞谉 讗诇讗 讘砖讘注讛 诪讬谞讬谉 讜讘驻谞讬 讛讘讬转: 讗驻讬诇讜 讘讻讜专 谞诪讬. 爪''诇 讚诪讬讬专讬 讗诐 注砖讛 诪讝讘讞 讜讝专拽 讚诪讜 讗诇讬讘讗 讚拽讚讜砖转 讘讬转 诇讗 讘讟诇讛 讚诪拽专讬讘讬谉 讗注''驻 砖讗讬谉 讘讬转 讚讘诇讗 诪讝讘讞 驻砖讬讟讗 讚讘讻讜专 诇讗 讚讛讗 讘注讬 诪转谉 讚诐 讜讗讬诪讜专讬诐 讜讗诐 转讗诪专 诇讬诪讗 讚讘讻讜专 讚讘专讬讬转讗 讚拽讗诪专 诪讛 讘讻讜专 讜讻讜' 诪讬讬专讬 讛讬讻讗 讚诇讗 注砖讛 诪讝讘讞 讜讬''诇 讚诇讛讛讜讗 讜讚讗讬 诇讗 讛讜讛 诪讚诪讬 讘讻讜专 诇诪注砖专 讜诇讗 讚诪讬 诇讬讛 诪注砖专: 讜讗讬 住讘专 诇讗 拽讚砖讛 讗驻讬诇讜 讘讻讜专 谞诪讬 转讬讘注讬. 讻讱 讙专住转 专砖''讬 讚诪讜拽讬 诇讬讛 讘讘讻讜专 砖谞砖讞讟 讜谞讝专拽 讚诪讜 拽讜讚诐 讞讜专讘谉 讚讛讛讜讗 讛讜讬 讚讜诪讬讗 讚诪注砖专 讻讚驻''讛 讜讗''转 讗讬 诇讗 拽讚砖讛 讗诐 讻谉 诇讗 诪砖讻讞转 诇讛 诪注砖专 讚拽讚讜砖转 讛讗专抓 讘讟诇讛 讜讬''诇 讚讜讚讗讬 拽讚讜砖转 讘讬转 诇讗 拽讚砖讛 讗讘诇 拽讚讜砖转 讛讗专抓 拽讚砖讛 诇注转讬讚 诇讘讗 诇注谞讬谉 诪注砖专讜转 讗讘诇 拽砖讛 讚讗讬 诇讗 拽讚砖讛 拽讚讜砖转 讛讘讬转 诇注讜诇诐 讗''讻 讘诪讜转 诪讜转专讜转 讚讛讗 讘讛讗 转诇讬讗 讻讚诪讜讻讞 讘诪讙讬诇讛 (讚祝 讬.) 讜讗诐 讻谉 讬讘讬讗 诪注砖专 砖谞讬 讜讬讛讗 谞讗讻诇 讘讻诇 注专讬 讬砖专讗诇 讻讚讗诪专讬谞谉 讘讝讘讞讬诐 (讚祝 拽讬讘:) 讘讗讜 诇谞讜讘 讜诇讙讘注讜谉 讛讜转专讜 讛讘诪讜转 讜拽讚砖讬诐 拽诇讬诐 讜诪注砖专 砖谞讬 谞讗讻诇讬谉 讘讻诇 讛注讬专 讜讬''诇 讚诪讬讬专讬 砖讙讚诇 诇驻谞讬 讛讘讬转 砖讛讜讝拽拽 诇讛讘讬讗讜 诇诪拽讜诐 讜讘讛讻讬 谞讬讞讗 谞诪讬 拽讜砖讬讗 拽诪讬讬转讗 讜诪住讬拽 讚诇注讜诇诐 诇讗 拽讚砖讛 讻讛讗讬 讙讜讜谞讗 讗讘诇 拽砖讛 诇讙讬专住讗 讝讜 讚讗诪专讬谞谉 诇诪住拽谞讗 讚诇讗 拽讚砖讛 讗诐 讻谉 诪讗讬 诪讬讘注讬 诇注讬诇 讬讻讜诇 讬注诇讛 驻砖讬讟讗 讚诇讗 讬注诇讛 讘讬专讜砖诇讬诐 讬讜转专 诪砖讗专 注讬讬专讜转 讻讬讜谉 讚诇讗 拽讚砖讛 讜转讜 讙讘讬 讘讻讜专 谞诪讬 诇诪讛 诇讬 讛讬拽砖讗 讚讘砖专讜 诇讚诪讜 转讬驻讜拽 诇讬讛 讚讘诇讗讜 讛讛讬拽砖讗 讚讛讬讻讗 讚讗讻讬诇 讛讜讬 诇讛讜 讻讞讜抓 诇讞讜诪讛 讻讬讜谉 讚诇讗 拽讚砖讛 讜讛讜讬 诇讬讛 讻讗讜讻诇 拽讚砖讬诐 讘讞讜抓 讜注讜讚 拽砖讛 讚拽讗诪专 讜诇注讜诇诐 讚诇讗 拽讚砖讛 讻讜' 讜诪拽砖讬谞谉 讘砖专讜 诇讚诪讜 诪砖诪注 讚讗讬 讗诪专 拽讚砖讛 诪转讗讻讬诇 讘讻讜专 讘诇讗 讘讬转 讜诇讗 讛讜讬 诪诪注讟讬谞谉 诪讛讱 讛讬拽讬砖讗 讜拽砖讛 讚讛讗 诪讜讻讞 驻专拽 拽讚砖讬 拽讚砖讬诐 (讝讘讞讬诐 住.) 讚诪讝讘讞 砖谞驻讙诐 讗讬谉 讗讜讻诇讬谉 拽讚砖讬诐 拽诇讬诐 讜讗诪讗讬 讛讗 诪讜讻讞 讛讻讗 讛讬讻讬 讚拽讚砖讛 讚谞讗讻诇 讗驻讬诇讜 诇讬讻讗 诪讝讘讞 讜砖讗谞讬 讛讻讗 讚诇讗 拽讚砖讛 诇讻谉 爪专讬讱 诇讜诪专 讚讙专讬住 诇注讬诇 讜讗讬 住讘专 诇讗 拽讚砖讛 诪注砖专 谞诪讬 讜讛讻讬 驻讬专讜砖讗 讗驻讬诇讜 诪注砖专 谞诪讬 诇讗 讬讛讗 诪转讗讻讬诇 讘讬专讜砖诇讬诐 讻诇诇 讘诇讗 驻讚讬讜谉 讚诇讗 讛讜讬 讻诇诇 诇驻谞讬 讛' 讗诇讛讬讱 讜讗讬谉 诇转诪讜讛 讗讬 诇讗 拽讚砖讛 讗诐 讻谉 诇讗 诪砖讻讞转 诪注砖专 讚拽讚讜砖转 讛讗专抓 讘讟诇讛 讚讜讚讗讬 拽讚讜砖转 讘讬转 诇讗 拽讬讚砖讛 讗讘诇 拽讚讜砖转 讛讗专抓 拽讚砖讛 诇注转讬讚 诇讘讗 诇注谞讬谉 诪注砖专讜转 讜诇讗 转诇讬讗 讛讗 讘讛讗 讗讘诇 讛讻讗 诪讬讬专讬 砖讗讬谉 讛诪讝讘讞 讻诇诇 讘谞讜讬 讜讙专讬住 诇注讜诇诐 拽讚讜砖讛 专讗砖讜谞讛 拽讚砖讛 诇注转讬讚 诇讘讗 讜讟注诪讗 讚讘讻讜专 诇讗讜 诪砖讜诐 拽讚讜砖转 讛讗专抓 讗诇讗 诪砖讜诐 讚讗转拽砖 讘砖专讜 诇讚诪讜 讚讘注讬谞谉 砖讬讛讗 讛诪讝讘讞 拽讬讬诐 讘砖注转 讗讻讬诇转 讘砖专讜 讛诇讻讱 讻诇 讻诪讛 讚讬诇驻讬谞谉 讚讘讻讜专 诇讗 诪转讗讻讬诇 诪注砖专 谞诪讬 诇讗 诪转讗讻讬诇 讘诇讗 驻讚讬讜谉 讜讗诐 转讗诪专 讘专讬讬转讗 讚讗诪专讛 讘讻讜专讬诐 讬讜讻讬讞讜 诪谞诇谉 讚讘讻讜专讬诐 诇讗 诪转讗讻诇讬 讻砖讗讬谉 诪讝讘讞 讗诐 讛讜谞讞讜 讗爪诇 诪讝讘讞 讜讞专讘 讚讘注讬 诇诪讬诇祝 诪注砖专 诪讬谞讬讬讛讜 讜讬砖 诇讜诪专 讚讜讚讗讬 讛讗 讚讗诪专讬谞谉 讘讘专讬讬转讗 讘讻讜专讬诐 讬讜讻讬讞讜 诪讬讬专讬 讘讘讻讜专讬诐 砖诇讗 讛讜讘讗讜 讻诇诇 讘驻谞讬 讛讘讬转 注讚 诇讗讞专 讞讜专讘谉 讜讘讜讚讗讬 讛讬讛 诇讛砖''住 诇讛砖讬讘 讚讗诐 讻谉 诇讗 砖讬讬讱 讻诇诇 诇讚诪讜转 诪注砖专 诇讘讻讜专讬诐 讗诇讜 砖讛专讬 爪专讬讻讬诐 讛谞讞讛 讜爪专讬讻讬诐 诇讘讬转 讙诐 讘砖讘讬诇 讛谞讞讛 讜诇讗 讘砖讘讬诇 讗讻讬诇讛 诇讞讜讚 讜诪注砖专 诇讗 爪专讬讱 诇讘讬转 讗诇讗 讘砖讘讬诇 讗讻讬诇讛 诇讘讚 讗诇讗 讚诇讗 讞讬讬砖 诇讬讛 诇驻讬 砖讗讬谞讜 谞砖讗专 讘诪住拽谞讗 讜诪讛 砖讝拽讜拽 讛砖''住 诇讛注诪讬讚 讘讘讻讜专 砖谞讝专拽 讚诪讜 诇驻谞讬 讛讘讬转 讜讗讬谞讜 诪注诪讬讚讜 讻砖讛讜讘讗 讗讞专 讛讘讬转 讻诪讜 讘讻讜专讬诐 诪砖讜诐 讚转谞讗 诪住讬讬诐 拽专讗 讚讛拽讬砖 讛讻转讜讘 讜讗讬谉 谞讻讜谉 诇讛注诪讬讚 讘讘讻讜专 砖讛讜讗 讗讞专讬 讛讘讬转 砖诇讗 讚诪讬 讻诇诇 诇诪注砖专 讚讛讗 诪讞讜住专 诪转谉 讚诐 讜讗讬诪讜专讬谉 讻讚驻''诇 讜诇讗 砖讬讬讱 诇讛拽讬砖 诪注砖专 诇讘讻讜专 讗诇讗 讚讜拽讗 讻砖讗讬谉 讛讘讻讜专 爪专讬讱 诇讘讬转 讗诇讗 讚讜拽讗 讘砖讘讬诇 讛讗讻讬诇讛 讚诇驻谞讬 讛' 讜讛砖转讗 讛讜讬讗 讚讜诪讬讗 讚诪注砖专 讚讜讚讗讬 讘诪砖讗 讜诪转谉 讬讻讜诇 诇讛讬讜转 讚讜诪讛 诪注砖专 诇讘讻讜专讬诐 砖讛讜讘讗讜 讗讞专 讛讘讬转 讗祝 注诇 讙讘 讚诇讗 谞砖讗专 讘诪住拽谞讗 讜讘讻讜专 谞诪讬 砖讘转讞诇转 讛讘专讬讬转讗 讬讻讜诇 讛讬讛 诇讛讬讜转 讘讘讻讜专 砖讗讞专 讛讘讬转 讗诇讗 砖讗讝 诇讗 讛讬讛 讟讜注讛 讚讛讗 诇讗 砖讬讬讱 讻诇诇 诇讚诪讜转 诇讜 诪注砖专 讜讛讬讬谞讜 讚诪讜转讬讘 砖讻谉 讗讬谉 讟注讜谉 诪转谉 讚诪讬诐:

专诪讘"谉

讗讬 住讘专 拽讚讜砖讛 专讗砖讜谞讛 讻讜'. 驻讬专讜砖 拽讚讜砖转 讛讘讬转 拽讚砖讛 诇砖注转讛 讜拽讚砖讛 诇注转讬讚 诇讘讗. 讗驻讬诇讜 讘讻讜专 谞诪讬 谞讗讻诇 讘讬专讜砖诇诐 讜讗讬 诪砖讜'讛 拽专讘讛 诪拽专讬讘讬谉 讗注驻"讬 砖讗讬谉 讘讬转 讻讚讗诪专讬' 讘砖讘讜注讜转 讜讘诪讙讬诇讛 讗讬 拽住讘专 拽讚讜砖讛 专讗砖讜谞讛 拽讚砖讛 诇砖注转讛 讜诇讗 拽讚砖讛 诇注转讬讚 诇讘讗 讜诪"讛 驻砖讬' 诇讬' 讘讘讻讜专 讚诇讗 谞讗讻诇 砖讛专讬 讘讟诇讛 拽讚讜砖转 讛讘讬转 讜讛注讬专 讜诇讗 拽专讬谞讗 讘讬讛 诇驻谞讬 讛砖诐 讗诇讛讬讱 讗驻讬' 诪注砖专 谞诪讬 诇讗 谞讬讻讜诇 讚讛讗 诇讗 拽专讬谞讗 讘讬讛 (拽讚砖讛 诇注"诇) 诇驻谞讬 讛砖诐 转讗讻诇谞讜 讜讗注"讙 讚注讬拽专 诪注砖专 讚专讘谞谉 讛讜讗 讗诐 诇讗 拽讚砖讛 诇注"诇 讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讜注讜讚 讚讗谞谉 讗驻讬' 诪注砖专 讚讗讜专讬讬转讗 拽讗诪专讬' 讻讙讜谉 砖讛讬讛 诇讜 诪注砖专 诪驻讬专讜转 砖诇 拽讜讚诐 讙诇讜转 讛讗专抓 讜诪驻专拽讬' 诇注讜诇诐 拽讚砖讛 诇砖注转讛 讜拽讚砖讛 诇注转讬讚 讜讗诇讜 讘谞讜 诪讝讘讞 谞讗讻诇 讛讜讗 讗诇讗 讛讻讗 讘讘讻讜专 砖谞讝专拽 讚诪讜 拽讜讚诐 讞专讘谉 讛讘讬转 讚诪拽砖讬' 讘砖专讜 诇讚诪讜 诪讛 讚诪讜 诇诪讝讘讞 讗祝 讘砖专讜 诇诪讝讘讞 讜注讻砖讬讜 讗讬谉 砖诐 诪讝讘讞 诇驻讬讻讱 讗讬谞讜 谞讗讻诇 注讚 砖讬讘谞讜 讗讜转讜 讜讗拽讬砖 专讞诪谞讗 诪注砖专 诇讘讻讜专 诪讛 讘讻讜专 讗讬谞讜 谞讗讻诇 讗诇讗 讘讝诪谉 砖讬砖 诪讝讘讞 讗祝 诪注砖专.
讻讱 讙专住讗 讝讜 讻转讜讘讛 讘专讜讘 讛谞讜住讞讗讜转 讜拽专讜讘 诇讝讛 驻讬专砖讛 讛专讘 讗讘 讘"讚 讝"诇 讜诪讬' 讗诐 讘谞讛 砖诐 诪讝讘讞 讗讜讻诇 砖诐 诪注砖专 砖讗祝 讗讜转讜 讘讻讜专 谞讗讻诇 砖诐 讜诇讗 讘注讬' 诪讝讘讞 讗讞专. 讜拽"诇 讻讬讜谉 讚拽住讘专 拽讚砖讛 诇注转讬讚 讘讻讜专讬诐 讗诪讗讬 讗讬谞谉 谞讗讻诇讬谉 讻讚讗诪专讬谞谉 讘讻讜专讬' 讬讜讻讬讞讜 讜讛诇讗 诪拽专讘讬谉 讗注"驻 砖讗讬谉 讘讬转.
讜讘诪住' 转诪讜专讛 诪讜讞诇驻转 砖讬讟讛 讝讜 讘注讬拽专 谞讜住讞讬. 讜讛"讙 诇讛 讛转诐: 讗讬 住讘专 拽讚讜砖讛 专讗砖讜谞讛 拽讚砖讛 诇砖注转讛 讜拽讚砖讛 诇注转讬讚 讗驻讬诇讜 讘讻讜专 谞诪讬 讗讬 拽住讘专 诇讗 拽讚砖讛 讗驻讬诇讜 讘讘讻讜专 谞诪讬 转讬讘注讬 驻讬专讜砖 转讬讘注讬 讘讻讜专 砖谞讝专拽 讚诪讜 拽讜讚诐 讞专讘谉 讜讞专讘 讛讘讬转 讜注讚讬讬谉 讘砖专讜 拽讬讬诐 讗诐 谞讗讻诇 讘讬专讜砖诇诐 讗诐 诇讗讜 讗讬 拽专讬谞讗 讘讬讛 诇驻谞讬 讛砖诐 转讗讻诇谞讜 讛讜讗讬诇 讜诇讗 拽讚砖讛 诇讗 讜讗诪讗讬 诇讗 讗讘注讬讗 诇专' 讬讜住讬 讻讘讻讜专 讙讜驻讬讛 讻讚讗讘注讬讗 诇讬讛 讘诪注砖专 讜讛"讛 诇讘讻讜专讬诐 讗诇讗 讚注讚讬驻讗 诪讬谞讛 讗拽砖讬 讚诪讘讻讜专 讬诇驻讬谞谉 诇讬讛 讜讗讬讛讜 讙讜驻讬讛 爪"转. 讜诪驻专拽讬' 诇注讜诇诐 拽住讘专 拽讚砖讛 诇砖注转讛 讜诇讗 拽讚砖讛 诇注转讬讚 讜讛讻讗 讘讘讻讜专 砖谞讝专拽 讚诪讜 拽讜讚诐 讞专讘谉 讜注讚讬讬谉 讘砖专讜 拽讬讬诐 讚诪拽砖讬' 讘砖专讜 诇讚诪讜 驻讬' 讛讬讬谞讜 讟注诪讬讛 讚诇讗 诪讘注讬讗 诇谉 讘讬讛 诪砖讜诐 讚驻砖讬' 诇谉 讚诪拽砖讬' 讘砖专讜 诇讚诪讜. 
讜专砖"讬 讝"诇 讙专讬住 讘砖诪注转讬谉 讻讬 讛讛讬讗 讙专住讗 讘转诪讜专讛 讜注讚讬讬谉 拽砖讛 讘讻讜专讬' 砖谞拽专讘讜 诇诪讝讘讞 拽讜讚诐 讞专讘谉 讗诪讗讬 诇讗 诪讘注讬讗 诇讬讛 讚拽讗诪专 讘讻讜专讬诐 讬讜讻讬讞讜 讜讗讬讻讗 诇诪讬诪专 讻讬讜谉 讚讘注讜 讛谞讞讛 讜拽专讬讗讛 诇讙讘讬 讛诪讝讘讞. 讜讛砖转讗 诇讬讻讗 诪讝讘讞 诇讗 诪转讗讻诇讬 讜讗祝 注"讙 讚讻讘专 拽专讗 讻讬讜谉 讚讛砖转' 诇讗 讞讝讜 诇拽专讬讬讛 讜诇讛谞讞讛 讻讚讗诪专讬' 讘讘讻讜专 讗讘诇 讘诪注砖专 砖讬砖 讘讜 爪讚 诪讝讘讞 诪讘注讬讗 诇谉, 讻谞"诇.
讜诪讬' 诇讙专住转 专砖"讬 讝"诇 拽砖讛 讛讬讻讬 讗诪专讬谞谉 讚住讘专 专讘讬 讬讜住讬 诇讗 拽讚砖讛 讛讗 专讘讬 讬讜住讬 讛讜讗 讚讗诪专 拽讚讜砖讛 专讗砖讜谞讛 讜砖谞讬讛 讬砖 诇讛诐 讙' 讗讬谉 诇讛诐. 讜讗讬讻讗 诇诪讬诪专 拽讚讜砖转 讛讗专抓 拽讚砖讛 诇注转讬讚 讗讘诇 拽讚讜砖转 讛注讬专 讜讛讘讬' 讘讟诇讜 诪砖讘讗讜 驻专讬爪讬诐 讜讞诇诇讜讛 讜讗"谞 诪砖讜诐 专' 讬砖诪注讗诇 拽讗诪专 讜诇讬讛 诇讗 住"诇. 讜转讜 拽"诇 讻讬讜谉 讚拽住讘专 诇讗 拽讚砖讛 讛讬讻讬 拽专讬谞' 讘讬讛 诇驻谞讬 讛砖诐 讗诇讛讬讱 讘讗讻讬诇讛 讜讘讻诇 讚讜讻转讗 讚拽讗诪专讬' 讗讜讻诇讬诐 拽讚砖讬诐 拽诇讬诐 讜讗祝 注诇 驻讬 砖讗讬谉 讞讜诪讛 诪砖讜诐 拽讚讜砖讛 专讗砖讜谞讛 诇注转讬讚 诇讘讗 拽讗诪专讬':





讛诪讗讬专讬

讝专 砖讗讻诇 讘讻讜专讬诐 讞讬讬讘 诪讬转讛 讘讬讚讬 砖诪讬诐 砖讛专讬 讘讻诇诇 转专讜诪讛 讛诐 讜讚讜拽讗 砖讗讻诇诐 诪讗讞专 砖谞讻谞住讜 诇转讜讱 讞讜诪转 讬专讜砖诇讬诐 讻诪讜 砖讻转讘谞讜 讘诪砖谞讛 讛讬讜 讘砖注讛 砖讗讻诇 诪讛谉 诪拽爪转谉 讘讞讜抓 讜诪拽爪转谉 讘驻谞讬诐 讗转 砖讘驻谞讬诐 讞讬讬讘讬谉 注诇讬讛诐 诪讬转讛 讜讛专讬 讛诐 讛拽讚砖 诇讻诇 讚讘专 讜讗转 砖讘讞讜抓 讛专讬 讛诐 讻讞讜诇讬谉 诇讻诇 讚讘专:



诪注砖专 砖谞讬 谞讜讛讙 讘讬谉 讘驻谞讬 讛讘讬转 讘讬谉 砖诇讗 讘驻谞讬 讛讘讬转 专"诇 讘讝诪谉 讛讝讛 讗诇讗 砖讗讬谉 讬讻讜诇 诇讛讘讬讗讜 诇讬专讜砖诇讬诐 讘讝诪谉 讛讝讛 诇讗讻诇讜 诇砖诐 砖谞讗诪专 诪注砖专 讚讙谞讱 讜讻讜' 讜讘讻讜专讜转 讘拽专讱 诪讛 讘讻讜专 讗讬谞讜 谞讗讻诇 讗诇讗 讘驻谞讬 讛讘讬转 讻讱 讛诪注砖专 讜讗"讻 讻讬爪讚 讛讜讗 注讜砖讛 驻讜讚讛讜 讘诪拽讜诪讜 讜讗讜讻诇讜 讜讗祝 讚诪讬 讛驻讚讬讜谉 讗讬谞讜 讗讜讻诇谉 讘讬专讜砖诇讬诐 讗诇讗 砖讜专驻谉 讜讗诐 专爪讛 诇驻讚讜转 砖讜讛 诪谞讛 讘驻专讜讟讛 注讜砖讛 讘讝诪谉 讛讝讛 讗驻讬诇讜 诇讻转讞诇讛 讜诪讗讘讚 讗转 讛驻专讜讟讛 讜讗驻讬诇讜 讛讬讛 诪驻专讬砖讜 讘讬专讜砖诇讬诐 讗讬谞讜 讗讜讻诇讜 砖诐 讜讻谉 讗讬谞讜 驻讜讚讛讜 砖诐 讜讻诇 诪注砖专 砖谞讬 砖谞讻谞住 诇讬专讜砖诇讬诐 讘讝诪谉 讛讝讛 诪谞讬讞讬谉 讗讜转讜 砖诐 注讚 砖讬专拽讘 讜讻谉 讗诐 讛讜爪讬讗讜 诪砖诐 讜诪转讜讱 讻讱 讗讬谉 诪驻专讬砖讬谉 讘讝诪谉 讛讝讛 诪注砖专 砖谞讬 讘讬专讜砖诇讬诐 讗诇讗 诪讜爪讬讗讬谉 讗转 讛驻讬专讜转 讘讟讘诇谉 讞讜抓 诇注讬专 讜诪驻专讬砖 讜驻讜讚讛 注诇 讛讚专讱 砖讘讬讗专谞讜 讜讚讘专讬诐 讗诇讜 讗讬谞诐 讗诇讗 讘讗专抓 讬砖专讗诇 砖讗祝 讘驻谞讬 讛讘讬转 讗讬谉 讞讬讜讘 转专讜诪讜转 讜诪注砖专讜转 诪谉 讛转讜专讛 讗诇讗 讘讗专抓 讜诪讚讘专讬 住讜驻专讬诐 讘住讘讬讘讜转 讛讗专抓 讻讙讜谉 讘讘诇 讜诪爪专讬诐 讜注诪讜谉 讜诪讜讗讘:



讗祝 讛讘讻讜专 谞讜讛讙 讘讗专抓 讗祝 砖诇讗 讘驻谞讬 讛讘讬转 专"诇 讘讝诪谉 讛讝讛 讜诪讛讜 注讜砖讛 讘讜 讜讻讘专 讻转讘谞讜 砖讗讬谞讜 谞讗讻诇 讗诇讗 讘驻谞讬 讛讘讬转 诪谞讬讞讜 注讚 砖讬驻讜诇 讘讜 诪讜诐 讜讬讗讻诇谞讜:



讛讘讻讜专 谞砖讞讟 讘注讝专讛 讜讟注讜谉 诪转谉 讚诪讬诐 讜讛拽讟专转 讗诪讜专讬谉 讻砖讗专 拽讚砖讬诐 拽诇讬诐 讜砖讗专 讛讘砖专 谞讗讻诇 诇讻讛谉:



讛讘讻讜专讬诐 讗讬谉 谞讜讛讙讬谉 诪谉 讛转讜专讛 讗诇讗 讘讗专抓 讜诪讚讘专讬 住讜驻专讬诐 讗祝 讘住讜专讬讗 讜讗专爪讜转 住讬讞讜谉 讜注讜讙 讗讘诇 诇讗 讘砖讗专 讛住讘讬讘讜转 讜讗讬谉 谞讜讛讙讬谉 讗诇讗 讘驻谞讬 讛讘讬转 讜诇讗 讘讝诪谉 讛讝讛 讻诇诇 讜讘讝诪谞诐 诪讬讛讗 讻诇诐 讟注讜谞讬谉 讛讘讗转 诪拽讜诐 诪注砖专 讘讬专讜砖诇讬诐 讜讘讻讜专 讜讘讻讜专讬诐 讘注讝专讛 讜诇诪讚转 砖讛讘讻讜专讬诐 讜讛讘讻讜专 讬砖 讘讛诐 爪讚 诪讝讘讞 讝讛 诇诪转谉 讚诪讬诐 讜讝讛 诇讛谞讞讛 诪讛 砖讗讬谉 讻谉 讘诪注砖专 砖谞讬:



讛讙专 诪讘讬讗 讜拽讜专讗 讜讬讻讜诇 讛讜讗 诇讜诪专 讗砖专 谞砖讘注 讛' 诇讗讘讜转讬谞讜 砖讛专讬 谞讗诪专 诇讗讘专讛诐 讗讘 讛诪讜谉 讙讜讬诐 谞转转讬讱 专"诇 讗讘 诇讻诇 讛专讜爪讛 诇讬讻谞住 转讞转 讻谞驻讬 讗诪讜谞转讜 讜讛专讬 诇讗讘专讛诐 讛讬转讛 讛砖讘讜注讛 砖讬讛讜 讘谞讬讜 讬讜专砖讬诐 讗转 讛讗专抓 讜诪"诪 讬砖 讛专讘讛 砖诪讘讬讗讬诐 讜讗讬谉 拽讜专讗讬谉 讻诪讜 砖讬转讘讗专 讘诪拽讜诪讜:



拽讚讜砖讛 专讗砖讜谞讛 砖诇 讗专抓 讬砖专讗诇 讗诐 谞转拽讚砖讛 诇注转讬讚 讗诐 诇讗讜 谞讞诇拽讜 讘讛 拽爪转 诪驻专砖讬诐 讜讻讘专 讘讬讗专谞讜 讘诪讙讬诇讛 诇讚注转 诪拽爪转 讙讗讜谞讬诐 讜讙讚讜诇讬 讛诪讞讘专讬诐 讘讻诇诇诐 砖讬专讜砖诇讬诐 讜讘讬转 讛诪拽讚砖 谞转拽讚砖讜 诇注转讬讚 讜诪转讜讱 讻讱 诪拽专讬讘讬谉 讗注"驻 砖讗讬谉 讘讬转 讜讗讜讻诇讬谉 拽讚砖讬 拽讚砖讬诐 讘转讞讜诐 讛注讝专讛 讗注"驻 砖讗讬谉 砖诐 诪讞讬爪讜转 讜拽讚砖讬诐 拽诇讬诐 讜诪注砖专 砖谞讬 讘讻诇 讛注讬专 讗注"驻 砖讗讬谉 砖诐 讞讜诪讛 讜讬专讗讛 砖讚讘专讬诐 讗诇讜 讘讚讘专讬诐 砖讛讜驻专砖讜 拽讜讚诐 讞讜专讘谉 砖讛专讬 讘讝诪谉 讛讝讛 讻讘专 讻转讘谞讜 砖讗讬谉 诪注砖专 砖谞讬 谞讗讻诇 讻诇诇 讜讗注"驻 砖诇讚注转 讝讜 讘讬讗专讜 砖讛砖讜讞讟 拽讚砖讬诐 讜诪注诇讛 讘讞讜抓 讘讝诪谉 讛讝讛 讞讬讬讘 诪驻谞讬 砖讛讜讗 专讗讜讬 诇讬拽专讘 讘驻谞讬诐 砖诪拽专讬讘讬谉 讗注"驻 砖讗讬谉 讘讬转 讛讜讗讬诇 讜拽讚讜砖讛 专讗砖讜谞讛 谞转拽讚砖讛 讗祝 诇注转讬讚 讗驻砖专 砖诇讛讞诪讬专 砖讗谞讬 讗讜 砖诪讗 讗祝 讝讜 讻砖讛讜驻专砖讜 拽讜讚诐 讞讜专讘谉 讗讜 砖谞转讞讬讬讘讜 拽讜讚诐 讞讜专讘谉 讛讗 诪"诪 讻诇 砖谞讝专拽 讚诪讜 拽讜讚诐 讞讜专讘谉 讜讞专讘 讛讘讬转 讜注讚讬讬谉 讘砖专讜 拽讬讬诐 讗讬谉 讘砖专讜 谞讗讻诇 讛讜拽砖讛 讘砖专讜 诇讚诪讜 诪讛 讚诪讜 讘讬转谉 讘诪讝讘讞 讗祝 讘砖专讜 讟注讜谉 诪讝讘讞 讜讗讬谞讜 讜讛讜讗 砖讗诪专讜 讻讗谉 讘讘讻讜专 砖谞讝专拽 讚诪讜 讜讻讜' 讜诇诪讚讬谉 讘砖专 诪讚诐 讜讞讜讝专 讛讘砖专 讜诪诇诪讚 注诇 讛诪注砖专 讗注"驻 砖讗讬谞讜 爪专讬讱 诪讝讘讞 砖讗讬谞讜 谞讗讻诇 讜讗注"驻 砖讘拽讚砖讬诐 讚讘专 讛诇诪讚 讘讛讬拽砖 讗讬谞讜 讞讜讝专 讜诪诇诪讚 诪注砖专 讞讜诇 讛讜讗 讜讗祝 诇讚注转 讛讗讜诪专 砖讛讜诇讻讬谉 讗讞专 讛诪诇诪讚 讜讛专讬 讛诪诇诪讚 拽讚砖 讗讬谉 讝讛 诇诪讚 诪诇诪讚 砖讛讚诐 讜讛讘砖专 讗讞讚 讛讜讗 讜诪"诪 诇讚注转 讙讚讜诇讬 讛诪驻专砖讬诐 讗祝 诇注谞讬谉 讬专讜砖诇讬诐 讜诪拽讚砖 诇讗 谞转拽讚砖讛 诇注转讬讚 讜讗讬谉 诪拽专讬讘讬谉 讻诇诇 讜讻谉 谞专讗讛 讘专讜讘 住讜讙讬讜转 砖讘转诇诪讜讚 讻诪讜 砖讘讬讗专谞讜 讘诪爪讬注讗 驻专拽 讝讛讘 讜诇讗 谞砖讗诇讛 讘讻讗谉 讗诇讗 砖讛讬讛 住讘讜专 砖谞转拽讚砖讛 诇注转讬讚 讜讘讘讻讜专 砖谞讝专拽 讚诪讜 讜讛讬讛 诪拽讬砖 诪注砖专 诇讘讻讜专 讝讛 诪驻谞讬 砖讛讜讗 讻诪讛讜 砖讗讬谞讜 爪专讬讱 诪讝讘讞 讜诪"诪 诇注谞讬谉 驻住拽 诇讗 谞转拽讚砖讛 诇注转讬讚 讜讗讬谉 讘讛诐 爪讚 讛拽专讘讛 讜讗讻讬诇讛 讻诇诇:





诪讛专砖"讗 - 讞讬讚讜砖讬 讛诇讻讜转

讘讚"讛 讬讻讜诇 讬注诇讛 讻讜' 讚拽讚讜砖讛 专讗砖讜谞讛 诇讗 讘讟诇讛 诇注谞讬谉 诪注砖专讜转 注讻"诇 讛住"讚 讜讻爪"诇:


讘讚"讛 讜诇讬诪讗 讻讜' 砖讻谉 讟注讜谞讬谉 拽专讬讗讛 诇诪爪讜讛 拽讜讚诐 砖讬讗讻诇 讘讻讜专讬诐 讗讘诇 诪注砖专 砖谞讬 讗讜讻诇讬诐 讗讜转讜 讘诇讗 砖讜诐 拽专讬讗讛 讜讛讜讬讚讜讬 诪注砖专 砖谞讬 讘砖谞讛 讻讜' 注讻"诇 讻爪"诇:


讘讚"讛 诪讛 诇讛爪讚 讻讜' 讚诪讬讬专讬 讘讘讻讜专讬诐 讻讜' 讜谞讜讛讙讬谉 讘讻诇 讛驻讬专讜转 讻讜' 注讻"诇 讻爪"诇:





诪讛专"诐

转讜住' 讚"讛 讜讗讬 住讘专 诇讗 拽讚砖讛 讜讻讜' 讻讚讗诪专讬谞谉 讘讝讘讞讬诐 讘讗讜 诇谞讜讘 讜讙讘注讜谉 讛讜转专讜 讛讘诪讜转 讜拽讚砖讬诐 拽诇讬诐 讜诪注砖专 谞讗讻诇讬诐 讘讻诇 注讬专 讻爪"诇:


讘讗"讚 诇讻谉 爪专讬讱 诇讜诪专 讚讙专讬住 讗讬 住讘专 诇讗 拽讚砖讛 诪注砖专 砖谞讬 谞诪讬 讜讻讜' 讜讙专讬住 诇注讜诇诐 拽讚讜砖讛 专讗砖讜谞讛 拽讬讚砖讛 诇注转讬讚 诇讘讗 讜讻讜' 讗讬谉 诇讛拽砖讜转 诇诪讛 诇讛讜 诇转讜住' 诇砖谞讜转 讛讙讬专住讗 讘诪诇转讬讛 讚诪拽砖讛 讜讙专讬住 讗讬 (讚诇讗) 住讘专 诇讗 拽讬讚砖讛 诪注砖专 砖谞讬 讚讛讗 讗诪拽砖谉 诇讗 讛讬讛 拽砖讛 诇谉 诪讬讚讬 讗诇讗 讗诪住拽谞讗 讚诪住讬拽 诇注讬诇 拽住讘专 诇讗 拽讬讚砖讛 诇注转讬讚 诇讘讗 讜讗诐 讻谉 诇讙专讜住 讘诪住拽谞讗 诇注讜诇诐 拽讚讜砖讛 讚讗砖讜谞讛 拽讬讚砖讛 诇注转讬讚 诇讘讗 讜转讜 诇讗 讚讗诇"讻 讬拽砖讛 诇谉 讗讬驻讻讗 讚讛讜讛 诪砖诪注 讚讗讬 诇讗 拽讬讚砖讛 诇注转讬讚 诇讗 讛讬讬谞讜 讬讻讜诇讬谉 诇讗讜拽诪讬 讘讻讛讗讬 讙讜谞讗 讻讙讜谉 砖讝专拽 讚诪讜 诇驻谞讬 讛讘讬转 讜讻讜' 讜讝讛 讗讬谞讜 注"讻 诪讜讻专讞 诇讙专讜住 讗讬 住讘专 诇讗 拽讬讚砖讛 诪注砖专 砖谞讬 谞诪讬 讚讛砖转讗 诇讗 诪转讜拽诪讗 诪注谞讬谉 讗讞讚 讗诇讗 讗讬 住讘专 拽讚讜砖讛 专讗砖讜谞讛 拽讬讚砖讛 诇注转讬讚:


讘讗"讚 讘住讜驻讜 讚讜讚讗讬 讘砖注转 诪砖讗 讜诪转谉 讬讻讜诇 诇讛讬讜转 讚讜诪讛 讜讻讜'. 讛诇砖讜谉 诪讙讜诪讙诐 讜转诪爪讬转 讛注谞讬谉 讛讜讗 讝讛 讚讜讚讗讬 讘诪砖讗 讜诪转谉 讚讘专讬讬转讗 讚拽讗诪专 讜讚讬谉 讛讜讗 讜讻讜' 讬讻讜诇 诇讛讬讜转 砖讛讬讛 专讜爪讛 诇讚诪讜转 讘讻讜专 砖讗讞讚 讛讘讬转 讜讻谉 讘讻讜专讬诐 砖讛讜驻专砖讜 拽讜讚诐 讛讘讬转 讗讘诇 诇讗 讛讜讘讗讜 讻诇诇 诇驻谞讬 讛讘讬转 诇诪注砖专 讜讛讬讛 注讜诇讛 讘讚注转讜 诇诪讬诇祝 诪注砖专 诪讬谞讬讬讛讜 讜讗讬 转拽砖讛 讛讗 诇讗 讚诪讜 诇诪注砖专 讚讛讗 讘讻讜专 爪专讬讱 诇诪转谉 讚诪讬诐 讜讻谉 讘讻讜专讬诐 诇讛谞讞讛 讛讬讬谞讜 讛讗 讚诪砖讬讘 诇注讬诇 诪讛 诇讘讻讜专 砖讻谉 讟注讜谉 诪转谉 讚诪讬诐 讜讗讬诪讜专讬诐 讜讻讜' 诪讛 诇讘讻讜专讬诐 砖讻谉 讟注讜谞讬诐 讛谞讞讛 讗讘诇 讘诪住拽谞讗 讚拽讗诪专 转"诇 讜讗讻诇转 诇驻谞讬 讛' 讗诇讛讬讱 讜讙讜' 诪拽讬砖 诪注砖专 诇讘讻讜专 注"讻 爪专讬讱 诇讗讜拽诪讗 讘讘讻讜专 砖诇驻谞讬 讛讘讬转 讚讗诇"讻 诇讗 讚诪讬 诇讘讻讜专 讜诇讬讻讗 诇诪讬诇祝 诪讬谞讬讛 诪注砖专 讘讛讬拽砖 讜拽"诇:


砖诐 注"讘 讚"讛 讛讜讗 讘驻谞讬诐 讜讻讜' 讚注"讻 诇讗 诪讘注讬 诇讬讛 诇专讘 驻驻讗 讜讻讜' 讻讬讜谉 砖讛驻讬专讜转 讞讜抓 诇讬专讜砖诇讬诐 讜讛讚讬谉 谞讜转谉 讚讛讗 拽专讬谞谉 讘讜 讜讻讜':


讘讗"讚 讜讻讬讜谉 砖诪砖讗讜 诪讘讞讜抓 拽专讬谞谉 讘讬讛 讻讬 讬专讞拽 诪诪诇讜讗讱 讜爪"诇 讚诪诪诇讜讗讱 诪讙诇讛 诇谞讜 讜讻讜' 讻爪"诇. 讜讛诪讜转专 爪专讬讱 诇诪讜讞拽讜:





专砖"砖

专砖"讬 讚"讛 讛"讙. 讜诪讘注"诇 讘诪注砖专 讛讜讗讬诇 讜讗"爪 诇讘讬转. 注诪砖"讻 讘砖诇讛讬 诪注"砖 讘住"讚:



转讚"讛 诪讛. 讻讚驻专讬讱 专讘讗 诇注讬诇. 讻爪"诇:



讘讗"讚 讚诪讬讬专讬 讘讘讻讜专讬诐 砖讛讜驻专砖讜 诇驻谞讬 讞讜专讘谉 讛讘讬转. 讻爪"诇:



转讚"讛 讜讗讬. 讜讬"诇 讚诪讬讬专讬 砖讙讚诇 诇驻谞讬 讛讘讬转 砖讛讜讝拽拽 讻讜'. 谞"诇 讚爪"诇 砖讛讜驻专砖讜 诇驻谞讬 讛讘讬转 讚讚讜讞拽 诇讜诪专 砖谞诇讱 讙诐 讘讝讛 讗讞专 讛讘讗转 砖诇讬砖 讻诪讜 诇注谞讬谉 讞讚砖 讜讬砖谉 讗讜 诇砖谞讬讛 讛谞讻谞住转 诇砖诇讬砖讬转:



讘住讛"讚 砖讻谉 讟注讜谉 诪转谉 讚诪讬诐. 讻爪"诇:





驻谞讬 讬讛讜砖注

讘讙诪专讗 讗诪专 专讘讗 讘专 讗讚讗 讗专"讬 讘讬讻讜专讬诐 诪讗讬诪转讬 诪讞讬讬讘讬谉 注诇讬讛谉 诪砖讬专讗讜 驻谞讬 讛讘讬转 讜驻讬专砖"讬 诪讗讬诪转讬 诪讞讬讬讘讬谉 诪讬转讛 讝专 讛讗讜讻诇谉 注讻"诇. 讗讘诇 讘转讜住' 砖诇驻谞讬谞讜 讻转讘讜 讘讬讻讜专讬诐 诪讗讬诪转讬 讞讬讬讘讬谉 注诇讬讛谉 讝专 诪讬转讛 讜讻讛谉 诪诇拽讜转 讞讜抓 诇讞讜诪讛 砖诪爪讜转讜 讘驻谞讬诐 讘注讝专讛 注讻"诇 讜讻"讻 讛专诪讘"诐 讝"诇 诇讛讚讬讗 讘驻"讙 诪讛诇' 讘讬讻讜专讬诐 讜讘讗诪转 谞专讗讛 讚专砖"讬 谞诪讬 住讘专 讚砖讬讬讱 谞诪讬 讞讬讜讘 诪诇拽讜转 讘讻讛谉 砖讗讻诇谉 讞讜抓 诇讞讜诪讛 讗诇讗 讚诪讬诇转讗 讚驻住讬拽讗 谞拽讟 讚住转诐 诇讬砖谞讗 讚讗讬诪转讬 讞讬讬讘讬谉 注诇讬讛谉 诪砖诪注 讚讘讝专 讗讬讬专讬 讜讛讗 讙讜驻讗 讗转讬 诇讗砖诪注讬谞谉 讚讗讬谉 讞讬讜讘 讘讗讬住讜专 讝专讜转 注"讬 拽专讬讗转 砖诐 砖诇 讘讬讻讜专讬诐 讗诇讗 诇讗讞专 砖讬专讗讜 驻谞讬 讛讘讬转 讛讜讗讬诇 讜专讗讜讬讬谉 讘驻谞讬诐 讜讻诇 讝讛 谞专讗讛 诇讬 讘专讜专 讗诇讗 砖专讗讬转讬 讘诪讛专砖"讗 讝"诇 砖讛讙讬' 讘诇' 讛转讜住' 讜谞专讗讛 讘讻讜讜谞转讜 讚诇讗 诪砖诪注 诇讬讛 讻诇诇 砖讬讛讬讛 砖讜诐 讞讬讜讘 诪诇拽讜转 讘讻讛谉 砖讗讻诇谉 砖诇讗 讻诪爪讜转谉 讜讗驻砖专 砖讬爪讗 诇讜 讻谉 诪讚讗诪专 专讘讬 讬讜讞谞谉 诇注讬诇 讚诪讜转专讬谉 诇讻讛谞讬诐 诪砖讬专讗讜 驻谞讬 讛讘讬转 讜诇讬砖谞讗 讚诪讜转专讬谉 诇讙诪专讬 诪砖诪注 讗驻讬诇讜 讘诇讗 讛谞讞讛 讜讘诇讗 转谞讜驻讛 讜讗祝 注诇 讙讘 讚诪讜拽诪讬谞谉 诇注讬诇 讛讗 讚专讘讬 讬讜讞谞谉 讻转谞讗讬 讜诪砖诪注 诇讬讛 诇诪讛专砖"讗 讝"诇 讚讛讬讬谞讜 诇注谞讬谉 注讬讻讜讘讗 讘诇讘讚 讗讘诇 诇讗 诇注谞讬谉 诪诇拽讜转 讚讗驻讜砖讬 驻诇讜讙转讗 讻讬 讛讗讬 诇讗 诪驻砖讬谞谉 讜讗驻砖专 讚诪砖诪注 诇讬讛 谞诪讬 讚讛讗 讚拽讗诪专 专讘讬 讬讜讞谞谉 诇注讬诇 讗诪转谞讬转讬谉 讚讗诇讜 讛谉 讛诇讜拽讬谉 讗讘诇 讞讻诪讬诐 讗讜诪专讬诐 讻讜' 讛讬讬谞讜 谞诪讬 诇注谞讬谉 注讬讻讜讘讗 讗讘诇 诪诇拽讜转 讘讘讬讻讜专讬诐 讗驻讬' 讘诇讗 拽专讬讗讛 讜讛谞讞讛 诇讬转 诇讬讛 讜讻谉 谞专讗讛 诇讬 讘讻讜讜谞转 诪讛专砖"讗 讗讘诇 诇驻讬 诪讛 砖讻转讘转讬 诇注讬诇 诪砖诪注 诇讛讚讬讗 讘讻诇 讛住讜讙讬讗 讚诇专讘谞谉 谞诪讬 砖讬讬讱 讞讬讜讘 诪诇拽讜转 诇讙讘讬 讻讛谉 砖讗讻诇 讘讬讻讜专讬诐 拽讜讚诐 讛谞讞讛 讻诪砖诪注讜转 诇砖讜谉 讛诪拽专讗 讚诇讗 转讜讻诇 诇讗讻讜诇 讘砖注专讬讱 讜讻诪讜 砖讻转讘 讛专诪讘"诐 讜住诪"讙 讜讗"讻 讗讬谉 爪讜专讱 诇讛讙讬讛 讻诇诇 讘诇' 讛转讜住驻讜转 讻谉 谞"诇 讘专讜专 讜注讬讬谉 注讜讚 讘住诪讜讱:


砖诐 讗诪专 专讘 砖砖转 讘讬讻讜专讬诐 讛谞讞讛 诪注讻讘转 讘讛谉 拽专讬讗讛 讗讬谉 诪注讻讘转 讘讛谉 讻诪讗谉 讻讬 讛讗讬 转谞讗 讚转谞讬讗 专讘讬 讬讜住讬 讗讜诪专 讻讜'. 诇讻讗讜专讛 谞专讗讛 讚讛讗 讚讗诪专讬谞谉 讻诪讗谉 讻讬 讛讗讬 转谞讗 住转诪讗 讚转诇诪讜讚讗 诪住讬拽 诇讛 讻住讜讙讬讗 讚讛砖"住 讘讻诇 讚讜讻转讗 讗诇讗 讚诇驻"讝 拽砖讬讗 讟讜讘讗 讚讛讗 诇注讬诇 讚诪拽砖讬谞谉 讚专讘讬 讬讜讞谞谉 讗讚专讘讬 讬讜讞谞谉 讜诪砖谞讬谞谉 讚讻讜诇讛 诪讬诇转讗 讚拽专讬讗讛 讜讛谞讞讛 讛讬 诪讬谞讬讬讛讜 诪注讻讘转 讜讛讬 诪讬谞讬讬讛讜 诇讗 诪注讻讘转 讗讜 转专讜讜讬讬讛讜 诇讗 诪注讻讘讬 驻诇讜讙转讗 讚转谞讗讬 讛讬讗 讛讗 专"砖 讜专讘谞谉 讛讗 专讘讬 讬讛讜讚讛 讜专讘谞谉 讗"讻 诇诪讗讬 讗讬爪讟专讬讱 诇讗讛讚讜专讬 讛讻讗 讗转谞讗 讗讞专讬谞讗 讛讗 讘驻砖讬讟讜转 讗讬讻讗 诇讗讜拽诪讬 诪讬诪专讗 讚专讘 砖砖转 诇注谞讬谉 讛谞讞讛 讻专讘谞谉 讚驻诇讬讙讬 讗讚专讘讬 讬讛讜讚讛 讜讛讬讬谞讜 专讘讬 讗诇讬注讝专 讘谉 讬注拽讘 讜诇注谞讬谉 拽专讬讗讛 讻专讘谞谉 讚驻诇讬讙讬 讗讚专"砖 诇讻讱 谞专讗讛 诇讬 讚讛讗 讚讗诪专讬谞谉 讻诪讗谉 讻讬 讛讗讬 转谞讗 专讘 砖砖转 讙讜驻讗 讛讜讗 讚诪住讬拽 诇讛 讜讛讬讬谞讜 诪砖讜诐 讚诇讗 诪砖诪注 诇讬讛 讻诇诇 讛讱 住讜讙讬讗 讚诇注讬诇 讗诇讬讘讗 讚专讘讬 讬讜讞谞谉 讜讛讬讬谞讜 诪讻诇 讗讜转谉 讛拽讜砖讬讜转 砖讛拽砖讬转讬 讚讘讬谉 诇注谞讬谉 拽专讬讗讛 讜讘讬谉 诇注谞讬谉 讛谞讞讛 诇讗 驻住讬拽讗 诇谉 讚讗讬讻讗 驻诇讜讙转讗 讚转谞讗讬 讘讛讗 讚诇注谞讬谉 拽专讬讗讛 讛讗 诇讗 讗砖讻讞谉 讘讛讚讬' 砖讜诐 转谞讗 讚驻诇讬讙 讗讚专"砖 讜专讘讬 讬讜讞谞谉 讙讜驻讗 讚讗诪专 诇注讬诇 讗诪转谞讬转讬谉 讚讗诇讜 讛谉 讛诇讜拽讬谉 讝讜 讚讘专讬 专"砖 讗讘诇 讞讻诪讬诐 讗讜诪专讬诐 讻讜' 诪讬诪专讗 讚谞驻砖讬讛 拽讗诪专 讚讛讻讬 讙诪讬专' 诇讬讛 讜讻讚驻专讬砖讬转 讜讗"讻 专讘 砖砖转 诇讗 诪砖诪注 诇讬讛 讛讱 诪讬诪专讗 讚专讘讬 讬讜讞谞谉 讻讬讜谉 讚诇讗 讗砖讻讞谉 讘讛讚讬讗 讜讻"砖 诇注谞讬谉 讛谞讞讛 讻讬讜谉 讚诇专讘讬 讬讛讜讚讛 讜讚讗讬 诇讗 诪注讻讘讗 讜专讘讬 讗诇讬注讝专 讘谉 讬注拽讘 诇讗 讗讬讬专讬 讻诇诇 诇注谞讬谉 讛谞讞讛 讗"讻 讗讬谉 砖讜诐 住讘专讗 诇讜诪专 讚拽专讬讗讛 诇讗 诪注讻讘讗 讜讛谞讞讛 诪注讻讘讗 讚讛讗 注"讻 诇专讘 砖砖转 拽专讬讗讛 注讚讬祝 诪讛谞讞讛 诪讚诇讗 诪讜拽讬 拽专讗 讚诇讗 转讜讻诇 诇讗讻讜诇 讘砖注专讬讱 拽讜讚诐 讛谞讞讛 讚讜诪讬讗 讚讛谞讱 讜拽专讬讗讛 诪讗谉 讚讻专 砖诪讬讛 讗注"讻 讚诪住讘专讗 驻砖讬讟讗 诇讬讛 讚讛谞讞讛 诇讗 诪注讻讘' 讜讗"讻 讛讜讬 诪讬诇转讗 讚专讘 砖砖转 讻住讘专讜转 讛驻讜讻讜转 讜诪砖讜诐 讛讻讬 诪住讬拽 专讘 砖砖转 讚讗讚专讘讛 讗砖讻讞谉 诇讛讚讬讗 转谞讗 讚讗诪专 讻讜诇讛 诪讬诇转讗 诇讛讬驻讱 讜讛讬讬谞讜 讘诪讛 砖讗诪专 专讘讬 讬讜住讬 诪砖讜诐 砖诇砖讛 讝拽讬谞讬诐 讜诪住讬拽 讘诪诇转讬讛 诪讛 诇讘讬讻讜专讬诐 砖讻谉 讟注讜谞讬谉 讛谞讞讛 讜讗"讻 住"讚 讚拽专讬讗讛 注讚讬驻讗 诪讛谞讞讛 讜讗驻砖专 讚专讘谞谉 诪讜讚讜 诇专"砖 讗"讻 讗讚驻专讬讱 诪讛谞讞讛 讚诇讗 讗砖讻讞谉 砖讜诐 转谞讗 讚讗诪专 讘讛讚讬讗 讚诪注讻讘讗 讟驻讬 讛讜讬 诇讬讛 诇诪讬驻专讱 诪拽专讬讗讛 讚讗诪专 专"砖 讘讛讚讬讗 讚诇讜拽讛 讻住转诐 诪转谞讬转讬谉 讚诇注讬诇 讗注"讻 讚专讘讬 讬讜住讬 诪砖讜诐 砖诇砖讛 讝拽谞讬诐 驻住讬拽讗 诇讬讛 诇讗讬讚讱 讙讬住讗 讚讛谞讞讛 讞诪讬专讗 诪拽专讬讗讛 讜讻讱 讛住讘专讗 谞讜转谞转 砖讬砖 讘讛 爪讚 诪讝讘讞 讜专"砖 讚住讘专 讚诇讜拽讬谉 注诇 诪讞讜住专 拽专讬讗讛 讻"砖 注诇 诪讞讜住专 讛谞讞讛 讜讗驻讬诇讜 诇诪讗谉 讚驻诇讬讙 讗讚专"砖 讘拽专讬讗讛 诪讜讚讛 讘讛谞讞讛 讜诪砖"讛 驻住讬拽讗 诇讬讛 诇诪讬驻专讱 诪讛谞讞讛 讜诇驻"讝 讛砖转讗 讚讗转讬谞讗 诇讛讻讬 诇讗 爪专讬讻谞讗 诇诪讬诪专 讚专讘讬 讬讜讞谞谉 讚讗诪专 诇注讬诇 讗讘诇 讞讻诪讬诐 讗讜诪专讬诐 讛讬讬谞讜 诪讬诪专讗 讚谞驻砖讬讛 讗诇讗 讛讗 讚讗诪专 讗讘诇 讞讻诪讬诐 讗讜诪专讬诐 讛讬讬谞讜 诪讗讬 讚讗诪专 专讘讬 讬讜住讬 诪砖讜诐 讙' 讝拽谞讬诐 讜讗"讻 诇驻"讝 注讜诇讬谉 讬驻讛 驻住拽讬 讛专诪讘"诐 讜住诪"讙 砖驻住拽讜 讚砖讬讬讱 讞讬讜讘 诪诇拽讜转 讘诪讞讜住专 讛谞讞讛 讗注"讙 讚讘诪讞讜住专 拽专讬讗讛 诇讬讻讗 诪诇拽讜转 讜讛讬讬谞讜 讻诪讬诪专讗 讚专讘 砖砖转 讛讻讗 讜讻诪讬诪专讗 讚专' 讛讜砖注讬' 讜讻诪讬诪专讗 讚专讘讘"讞 讗专"讬 讚讗诪专 讗讘诇 讞讻诪讬诐 讗讜诪专讬诐 讜讛讬讬谞讜 专讘讬 讬讜住讬 诪砖讜诐 讙' 讝拽谞讬诐 讚讛讻讗 讜讗注"讙 讚专讘 讗砖讬 讚讞讬 诇讛讱 诪讬诇转讗 讜拽讗诪专 讚讛讗 讚诇讗 驻专讬讱 诪拽专讬讗讛 讛讬讬谞讜 诪砖讜诐 讚诇讗 驻住讬拽讗 诇讬讛 讻讬讜谉 讚讗讬讻讗 讘讬讻讜专讬 讛讙专 讻讜' 讜讗"讻 诇驻"讝 诇注讜诇诐 诪爪讬谞谉 诇诪讬诪专 讚专' 讬讜住讬 谞诪讬 住讜讘专 讘讛谞讱 讘讬讻讜专讬诐 讚砖讬讬讱 讘讛讜 拽专讬讗讛 注讚讬驻讬 诪讛谞讞讛 诪"诪 讻讬讜谉 讚住转诪讗 讚转诇诪讜讚讗 驻专讬讱 讘转专 讛讻讬 讜谞讬讛讚专 讚讬谞讗 讜转讬转讬 讘诪讛 讛爪讚 讜诪住讬拽 讚讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛谉 砖讻谉 讬砖 讘讛谉 爪讚 诪讝讘讞 讗"讻 讛砖转讗 讚讗转讬谞讗 诇讛讻讬 讚讛谞讞讛 诪讬拽专讬 爪讚 诪讝讘讞 讗"讻 驻砖讬讟讗 诇谉 讟讜讘讗 讚讗讬讻讗 诇讗讜拽诪讬 拽专讗 讚诇讗 转讜讻诇 诇讗讻讜诇 讘砖注专讬讱 讗讛谞讞讛 讚讜诪讬讗 讚讗讬谞讱 讚讻转讬讘讬 讘讛讗讬 拽专讗 讚诇讗 转讜讻诇 诇讗讻讜诇 讚转诇讬讗 讘诪讝讘讞 讜讗"讻 诇驻"讝 注"讻 讚讛讗 讚讗诪专 专讘讬 讬讜讞谞谉 诇专讘 讗住讬 诇注讬诇 讜驻砖讬讟 诇讬讛 讚讘讬讻讜专讬诐 诪讜转专讬谉 诪砖讬专讗讜 驻谞讬 讛讘讬转 诇讗讜 诪砖讜诐 讚讛讻讬 住"诇 诇专' 讬讜讞谞谉 讗诇讗 诪砖讜诐 讚驻砖讬讟讗 诇讬讛 诇专' 讬讜讞谞谉 讚讛讗 讚讘注讬 诪讬谞讬讛 专"讗 诪讗讬诪转讬 诪讜转专讬谉 讛讬讬谞讜 讗诇讬讘讗 讚专' 讬讛讜讚讛 讚驻砖讬讟讗 诇讬讛 讚讛谞讞讛 诇讗 诪注讻讘 讜诪住驻拽讗 诇讬 诇专讘 讗住讬 讚讗驻讬' 讘诇讗 拽专讬讗讛 谞诪讬 讗讬 诪讜转专讬谉 讜驻砖讬讟 诇讬讛 专' 讬讜讞谞谉 砖驻讬专 讚诇专' 讬讛讜讚讛 诪讜转专讬谉 诪砖讬专讗讜 驻谞讬 讛讘讬转 讻讬讜谉 讚诇注谞讬谉 讛谞讞讛 谞诪讬 住讘专 讚诇讗 诪注讻讘讗 讗注"讙 讚讛讜讬 爪讚 诪讝讘讞 讜讻"砖 诇注谞讬谉 拽专讬讗讛 讚诇讗 诪注讻讘讗 讻谉 谞专讗讛 诇讬 谞讻讜谉 诇讬讬砖讘 砖讬讟转 讛住讜讙讬讗 讜砖讬讟转 讛专诪讘"诐 讜住诪"讙 讘诇讬 砖讜诐 讙诪讙讜诐 讜转讜 诇讗 诪讬讚讬:

